Għaqda Mużikali San Ġużepp - Ħal Għaxaq Id-disinjatur tal-bradella ta' San Ġużepp kitba ta' Martin Ellul Is-Surmast Tonna; kif kien. l-aktar magħruf, twieled ir-Rabat fid-9 ta' Ottubru tal-1901. Minn tfulitu, hu wera inklinazzjoni naturali għall-Arti hekk li nistgħu ngħidu li donnu kien wild l-arti. U dan bir- raġun kollu għax l-arti kienet kważi tgħammar fid-dar tiegħu. Missieru, Benjamin kien skultur mill-aħjaru għal xogħlu kien imfittex sewwa. Għalhekk, mhux ta' min jistgħaġeb li ibnu, is-Surmast Tonna ħass minn kmieni dik it-tendenza. artistika li wiret-mingħand missieru. Wara li temm il-kors skolastiku. mis- Seminarju Arċiveskovili fl-Imdina, is-Sur (7 Tonna kompla jitħarreġ fl-Iskola tal-Arti fejn, taħt artisti magħrufa huwa żviluppa, iżjed it-talent li kellu fid-disinn, modellar u skultura. Kien għadu kważi tifel meta, għall-kapaċitajiet li kellu fl-arti, huwa ġie magħżul u mpjeġat fid-Dipartiment tal- J Edukazzjoni bħala Drawing Master. Għal ħafna snin huwa għallem l-arti f'ħafna skejjel Primarji u fil-Liċeo sakemm irtira bil-pensjoni. Matul dan iż-żmien twil, is-Surmast Tonna kien jgħallem għal bosta snin fl-Iskola tal-Mosta fejn ħafna u ħafna tfal, illum kollha irġiel, ħadu l-ewwel lezzjonijiet tagħhom fid- disinn u baqgħu jgħoddu mal-ħbieb tiegħu. Uħud minn dawn baqgħu sal- aħħar iffittxu l-parir u l-għajnuna tiegħu li bi tbissima u paċenzja kien dejjem iħobb jagħti. Is-Surmast Tonna kien magħruf tajjeb fil-qasam tal-Arti f'Malta u kien igawdi rispett u stima għall-ħila li kellu kemm bħala skultur tajjeb kif ukoll bħala disinjatur eżatt. Kien bniedem verament dedikat għall-arti u sakemm seta' jaħdem bir-reqqa u bl-onestà. Huwa kien imfittex ħafna għall-kapaċità artistika li kellu u dan jidher 25 Sena Kummissjoni Nisa (1 984-2009) Is-Surmast Carmelo Tonna, id-disinjatur tal- Bradella ta' San Ġużepp ta' Ħal Għaxaq ħafna xogħlijiet mal-irjieħ kollha tal-gżejjer Maltin. Kien jispikka l-iżjed fl-arti sagra u nistgħu ngħidu li f'dan ix-xogħol ftit ferm huma dawk il-knejjes f'Malta u Għawdex li mhumiex imżejna b'xi biċċa xogħol sabiħa li ħarġet minn idejh. Fil-Mosta, is-Sur Tonna żgur li jibqa' mfakkar għal żewġ opri kbar li ħalla jgħaxxqu fil-knisja sabiħa tar-Rotunda, jiġifieri l-polptu u l-bankun ta' Santa Marija. Għandna xogħlijiet sbieħ oħra fid-diversi knejjes, f'każini u f'postijiet oħra madwar Malta. Minkejja l-ħila artistika mhux komuni li kellu s-Surmast Tonna, huwa dejjem għaraf iżomm ruħu f'postu mingħajr ma qatt tkabbar jew fittex tifħir għal xogħlu. Kien umli u modest fl-imġieba tiegħu u I mingħajr pretensjonijiet żejda hekk li kien dejjem iħobb jisma' lil kulħadd kemm minn min jifhem u wkoll min dak li ma jafx, għax il-parir kien iħobb jieħdu daqs kemm kien jifraħ jagħtih. Inrobbi f'ambjent reliġjuż, is-Surmast Tonna kien iħobb jaqdi dmiru ta' nisrani. Ma' niesu kien ħanin u mal- proxxmu kien twajjeb. Dejjem għaraf li f'ħajtu jkun ta' għajnuna lil ħaddieħor sew bl-eżempju kemm b'għemilu. Is-Surmast Tonna kien miżżewweġ ma' Pawlina nċe Schembri u kellhom tlett itfal. Is-Surmast Tonna għadda għand: il-Ħallieq fil-5 ta' Diċembru tal-1973, I fejn Malta tilfet wieħed mill-aqwa artisti ta' dak iż- żmien. Max-xogħol kollu li għamel is-Surmast Tonna, issa bi pjaċir inżiedu l-bradella ġmiel tagħha fil-knisja parrokkjali ta' Ħal Għaxaq fil-jiem tal-festa ta' San Ġużepp, liema disinn kien iffirmah fit-28 ta' Awwisu 1933 u ħadet is-sura tagħha fis-17 ta' Mejju 2008.